Այս սկզբունքների գերակայության պայմաններում բացառվում է երկակի ստանդարտների կիրառումը, Քրեական օրենսգրքի ոչ համաչափ գործողությունը, տգետ կադրերի առաջ գնալը, խելացիների դուրս մղվելն ասպարեզից։ Ասենք, եթե մենք այսքան հպարտանում ենք մեր թավշյա հեղափոխությամբ եւ համարում ենք, որ աշխարհին ապացուցել ենք, որ խաղաղ, գիտակից, համարձակ, ապօրինի իշխանությունների դեմ պայքարի ունակ ազգ ենք, ինչպե՞ս կարող ենք այդ իրավունքից զրկել ղարաբաղցիներին՝ համարելով, որ Արցախում այլ իրավիճակ է, եւ դեմոկրատացման ճանապարհով այն չպետք է գնա։